

**ტექნიკური დავალება: სოციალური ვიდეორგოლების მომზადება რაჭაში**

**პროექტის ძირითადი მონაცემები:**

* პროექტის სახელწოდება: „კორონავისურით გამოწვეული უარყოფითი ეკონომიკური ეფექტის შემსუბუქება რაჭაში“.
* მიზნობრივი ტერიტორია: საქართველო, რაჭა-ლეჩხუმის და ზემო სვანეთის რეგიონი, ონის და ამბროლაურის მუნიციპალიტეტები.
* დაფინანსების წყარო: სლოვაკეთის განვითარების სააგენტო.
პროექტის ხანგრძლივობა: 1 ივლისი, 2020 – 28 ივნისი, 2021
* ძირითადი ინფორმაცია:
პროექტის ამოცანაა რაჭა-ლეჩხუმისა და ქვემო სვანეთის რეგიონის ადგილობრივი მოსახლეობის მხარდაჭერა და გაძლიერება კორონავირუსით გამოწვეული უარყოფითი ეკონომიკური ეფექტის შემსუბუქების მიზნით.

**პროექტის ფარგლებში განხორციელებული აქტივობები:**

* გამოცხადდა საგრანტო კონკურსი, მხარდაჭერილი იქნა 26 საგრანტო პროექტი ტურიზმის, სოფლის მეურნეობის და მცირე მეწარმეობის მიმართულებით.
* პროექტის ბენეფიციარებს ჩაუტარდათ ტრენინგები და ინდივიდუალური კონსულტაციები ონლაინ მარკეტინგის და გაყიდვების მიმართულებით.
* დახმარება გაეწია მოწყვლად ფენებს, სულ 156 მოწყვლად ოჯახს გადაეცა ჯამში 3040 ფრთა ქათამი, თითო ოჯახზე 20 ფრთა ქათამი, 2 თვის სამყოფი საკვები, ვეტერინარული პრეპარატები და უფასო კონსულტაცია ფრინველის მოვლა-პატრონობის შესახებ პროექტის მსვლელობის პერიოდში.

 **პროექტს ახორციელებს ჩეხეთის რესპუბლიკის კარიტასი (CCRG) სლოვაკურ ორგანიზაცია Sosna-სთან პარტნიორობით.**
**ტექნიკური დავალების აღწერა:**

დავალების ფარგლებში კონტრაქტორს ევალება პროექტის ჯგუფთან შეთანხმებით წინასწარ შერჩეული თემატიკის 1 წუთიანი ვიდეორგოლების მომზადება (ყველა ეტაპი - გადაღება, მონტაჟი, აუდიო მომსახურება და სხვა შესაბამისი რგოლის შემოქმედებითი სპეციფიკის გათვალისწინებით).

სულ დაგეგმილია 8 მოკლევადიანი ვიდეორგოლის სერიის გადაღება - პროექტის წარმატებული ბენეფიციარების ისტორია.

საქმიანობის პერიოდი: 24 მაისი, 2021 – 11 ივნისი, 2021

პროდუქტის ხარისხი: Full HD

**საკვალიფიკაციო მოთხოვნები:**

* მინიმუმ 3 წლიანი გამოცდილება სოციალური სარეკლამო რგოლების მომზადებაში.
* მედიასთან ურთიერთობის გამოცდილება.

**ტენდერში მონაწილეობა:**

აღნიშნულ ტენდერში მონაწილეობის მიღება შეუძლიათ როგორც ფიზიკურ ასევე იურიდიულ პირებს.

**სატენდერო წინადადება უნდა მოიცავდეს შემდეგ დოკუმენტაციას:**

* კომპანიის სახელწოდება (სახელი/გვარი), მისამართი, ტელეფონი და ელფოსტა.
* წარსულში განხორციელებული მსგავსი პროექტების ვიზუალურ მასალასთან ერთად, ე.წ. პორთფოლიო.
* ერთი ვიდეოს მომზადების მომსახურების საფასური (დეტალურად წარმოდგენილი) დღგ-ს ჩათვლით, ფიზიკური პირის შემთხვევაში საშემოსავლო და საპენსიო გადასახადის ჩათვლით (gross).
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან.

**სატენდერო განაცხადის წარდგენა:**

გთხოვთ, გამოაგზავნოთ თქვენი შემოთავაზება ერთ (PDF) ფაილად, შემდეგ ელექტრონულ მისამართზე ccrg-tender@caritas.cz **არაუგვიანეს 2021 წლის 18 მაისისა.**

გთხოვთ მეილის სათაურის ველში მიუთითოთ ტენდერის დასახელება - Tender/Racha.

პროექტის შინაარსთან დაკავშირებით დამატებითი კითხვების შემთხვევაში, გთხოვთ დაგვიკავშირდეთ: 577 44 91 91

**ორგანიზაცია დაუკავშირდება მხოლოდ ტენდერში გამარჯვებულ კომპანიას/ფიზიკურ პირს.**